da en en en fr de da id da nb da da nl da en da da da da da da da da da da en en
Weekend med nedtur ny landsholdsspiller - Svanholm Cricketklub
Onsdag d. 5. september 2018 kl. 17:37 af Henrik Pfaff
Svanholm har i øjeblikket fire faste 1. holdspillere, der er ude af den ene eller den anden grund. Mens de tilbageværende 1. holdspillere har klaret den, så går det stærkt ud over holdene nedenunder, at de er på minus af de fire bedste, når de skal sættes sammen.
Både 2. og 3. holdet har ligget i spidsen for 1. og 3. division øst, men forhåbningerne om rækkesejre led et afgørende knæk i weekenden, hvor begge hold tabte og kan vinke farvel til topplaceringen.
1. Sahadat gribes ud
Grænseslag fra Bobby Malik, men de varede så kort
Topscorere Said Alam stokkes ud
Said Alam var den eneste der gjorde en hæderlig figur ved gærdet hjemme mod Copenhagen, hvor han lavede 44 ud af 119. Abdullah Mahmood tog 2 gærder for 27, da Copenhagen passerede i ro og mag for tabet af 4 gærder
3. holdet skulle møde det andet tophold Albertslund II.
Albertslunderne ønsker at rykke op, så de havde ladet tre 1. holdspillere sidde over dagen før, så de kunne spille på 2. holdet.
Mod dette ”3/11” del 1. hold gjorde vi det egentlig pænt ved gærdet med 148 for 6 på de aftalte 30 overe. Lucky Ali vendt tilbage til pointscoringen med 41, Tauqeer Ahmed 27, Musa Mahmod 20. Albertslund bruge 28 overe og 5 gærder for at passere Musa Mahmood og Lucky Ali tog hver 2 gærder for henholdsvis 36 og 19.
I den forløbne uge har vi fået en ny landsholdsspillere, der skal op på æresvæggen, nemlig Saad Ahmad, der kom med som reserve på landsholdet ved ICC-kval-turneringen i Holland, men ikke desto mindre endte med at blive man of te match i sidste kamp - stort tillykke.
Debutant og man of te match mod Portugal, hvor Saad Ahmad tog 4 gærder for 17
Mads Henriksen og Hamid Shah var også med og scorede begge en masse point
Men ikke lutter lagkage i familien Ahmad, da den yngste Sami igen har været uheldig og forvredet knæet, så han ikke kan være med mere i år.
Og så er der ”DM-finale” på søndag på Albertslunds bane mod KB